Temeljem članka 78. Zakona o koncesijama ("Narodne novine" br. 69/17 i 107/20) i članka 39. Statuta Grada Pula - Pola („Službene novine“ Grada Pule, broj: 7/09, 16/09, 12/11, 1/13, 2/18, 2/20, 4/21 i 5/21 - pročišćeni tekst), Gradsko vijeće Grada Pule na sjednici održanoj dana ------------- 2022. godine, donosi

**O D L U K U**

**o izmjeni Odluke o donošenju srednjoročnog (trogodišnjeg) plana davanja**

**koncesija za razdoblje 2022. - 2024. godine**

**I**

 U Odluci o donošenju srednjoročnog (trogodišnjeg) plana davanja koncesija za razdoblje 2022. - 2024. godine („Službene novine“ Grada Pule, broj: 23/21), točka I mijenja se i glasi:

 „Utvrđuje se Srednjoročni (trogodišnji) plan davanja koncesija za razdoblje 2022. - 2024. godine kako slijedi:

Vrsta koncesije: koncesija za gospodarsko korištenje pomorskog dobra

Planirani broj koncesije: 1 koncesija - korištenje (crpljenje) morske vode za potrebe održavanja djelatnosti morskog akvarija

Rok na koji se koncesija planira dati: 10 godina.

Procijenjena godišnja naknada za koncesiju: 280,00 kn.

Planirani rashodi od koncesije procjenjuju se u visini troškova provođenja postupka za davanje koncesije.

Ocjena očekivane gospodarske koristi od planiranih koncesija: ekonomski učinci provedbe budućeg ugovora o koncesiji manifestirati će se u unaprjeđenju kvalitete turističke ponude i povećanju prihoda u državnom, županijskom i gradskom proračunu.

Pravna osnova za davanje koncesije: Zakon o pomorskom dobru i morskim lukama („Narodne novine“ br. 158/03, 100/04, 141/06, 38/09, 123/11, 56/16 i 98/19), Odluka o povjeravanju ovlaštenja Gradu Puli za davanje koncesija na pomorskom dobru („Službene novine Istarske županije“ br. 13/10) i Zakon o koncesijama („Narodne novine“ br. 69/17 i 107/20).

**II**

 Ova Odluka stupa na snagu osmog dana od dana objave u „Službenim novinama“ Grada Pule.

KLASA:

URBROJ:

Pula

**GRADSKO VIJEĆE GRADA PULE**

 **PREDSJEDNICA Marija Marković Nikolovski**